ประกาศสถาบันวิจัยและพัฒนาพื้นที่สูง (องค์การมหาชน)ประกาศสถาบันวิจัยและพัฒนาพื้นที่สูง(องค์การมหาชน)เรื่องโครงสร้างและการจัดแบ่งส่วนงานและสถานที่ติดต่อเพื่อขอรับข้อมูลข่าวสารของสถาบัน[๑] เพื่อให้เป็นไปตามมาตรา ๗ (๑) (๒) (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานของทางราชการจึงขอประกาศโครงสร้างและการจัดแบ่งส่วนงานของสถาบันวิจัยและพัฒนาพื้นที่สูง(องค์การมหาชน) ดังนี้ข้อ ๑ สถาบันวิจัยและพัฒนาพื้นที่สูง(องค์การมหาชน) มีวัตถุประสงค์การก่อตั้งโดยสรุป ดังต่อไปนี้(๑) ส่งเสริม สนับสนุนการวิจัยและพัฒนางานโครงการหลวง(๒) สนับสนุนการวิจัย รวบรวม รักษาและพัฒนาต่อยอดภูมิปัญญาท้องถิ่นรวมทั้งรักษาคุณค่าและสร้างประโยชน์จากความหลากหลายทางชีวภาพบนพื้นที่สูง(๓)ส่งเสริมและประสานความร่วมมือกับมูลนิธิโครงการหลวงและหน่วยงานที่เกี่ยวข้องในการวิจัยพัฒนาและถ่ายทอดองค์ความรู้และพัฒนากระบวนการเรียนรู้ของชุมชนเพื่อให้ชุมชนมีความเข้มแข็ง ภายใต้ปรัชญาของเศรษฐกิจพอเพียงและสอดคล้องกับแนวทางของโครงการหลวงรวมทั้งการสนับสนุนกระบวนการมีส่วนร่วมของชุมชนในการฟื้นฟูและรักษาสิ่งแวดล้อม(๔) จัดให้มีการศึกษา ค้นคว้า วิจัยพัฒนาและเผยแพร่ข้อมูลและสารสนเทศเกี่ยวกับการพัฒนาพื้นที่สูงอย่างครบวงจรตลอดจนเป็นศูนย์ประสานงานและส่งเสริมการดำเนินการดังกล่าว(๕)เสริมสร้างเครือข่ายความร่วมมือและแลกเปลี่ยนการวิจัยและพัฒนาพื้นที่สูงทั้งภายในและต่างประเทศ(๖) พัฒนาอุทยานหลวงราชพฤกษ์ให้เป็นแหล่งเรียนรู้พืชสวนความหลากหลายทางชีวภาพ และแหล่งท่องเที่ยวทางการเกษตรและวัฒนธรรมที่มีคุณภาพข้อ ๒ สถาบันวิจัยและพัฒนาพื้นที่สูง(องค์การมหาชน) มีการบริหารงาน ดังนี้(๑) คณะกรรมการสถาบันวิจัยและพัฒนาพื้นที่สูงมีอำนาจหน้าที่ควบคุมดูแลกิจการทั่วไปของสถาบันให้เป็นไปตามวัตถุประสงค์และโดยเฉพาะให้มีอำนาจหน้าที่ ดังต่อไปนี้๑) กำหนดทิศทาง เป้าหมาย และนโยบายในการบริหารงานของสถาบัน๒) อนุมัติแผนงาน แผนการลงทุน แผนการเงิน โครงการและงบประมาณประจำปีของสถาบัน๓) ดูแลฐานะและความมั่นคงทางการเงิน ให้ความเห็นชอบรายงานการเงินพิจารณารายงานของผู้ตรวจสอบการเงิน และวางระเบียบ กฎเกณฑ์ หรือข้อห้ามทางการเงิน๔) กำหนดหลักเกณฑ์ วิธีการและเงื่อนไขการให้กู้ยืมเงินและการระดมเงินทุนของสถาบัน๕)ให้คำแนะนำหรือเสนอแนะการแก้ไขปัญหาหรืออุปสรรคอันเกิดจากการบริหารจัดการ ตลอดจนเสนอต่อคณะรัฐมนตรีหรือรัฐมนตรีเพื่อพิจารณาสั่งการในกรณีมีปัญหาหรืออุปสรรคเกี่ยวกับการประสานงานในการดำเนินการตามวัตถุประสงค์และอำนาจหน้าที่ของสถาบัน๖) ให้ความเห็นชอบการกำหนดค่าธรรมเนียม ค่าบำรุง ค่าตอบแทน ค่าบริการและสิทธิประโยชน์ต่าง ๆ ที่เกิดจากการดำเนินงานของสถาบัน๗)จัดตั้งและยุบเลิกสำนักงานสาขาของสถาบันในกรณีที่มีความจำเป็นและเห็นสมควรเพื่อให้บรรลุวัตถุประสงค์ของสถาบันและกำหนดวิธีการบริหารงานของสำนักงานสาขาของสถาบัน๘) สรรหา แต่งตั้ง ประเมินผลการปฏิบัติงาน และถอดถอนผู้อำนวยการ๙) ออกระเบียบ ข้อบังคับ ข้อกำหนดหรือประกาศเกี่ยวกับการบริหารงานทั่วไปของสถาบัน การประสานระหว่างสถาบันกับสำนักงานสาขาการจัดแบ่งส่วนงานของสถาบันและขอบเขตอำนาจหน้าที่ของส่วนงานดังกล่าวการบริหารงานบุคคล เงินเดือนและค่าจ้างผู้ปฏิบัติงานของสถาบันการเงินการพัสดุและทรัพย์สิน การงบประมาณ การบัญชีการจำหน่ายทรัพย์สินจากบัญชีเป็นสูญ การตรวจสอบภายใน การสรรหาหรือคัดเลือกผู้อำนวยการการปฏิบัติงานของผู้อำนวยการการมอบให้ผู้อื่นรักษาการแทนหรือปฏิบัติการแทนผู้อำนวยการและการจัดสวัสดิการและสิทธิประโยชน์อื่นแก่คณะกรรมการที่ปรึกษา คณะกรรมการผู้อำนวยการ คณะอนุกรรมการ คณะทำงาน ที่ปรึกษาคณะทำงานเจ้าหน้าที่และลูกจ้างของสถาบัน๑๐)ปฏิบัติการอื่นใดเพื่อให้เป็นไปตามพระราชกฤษฎีกาจัดตั้งสถาบันวิจัยและพัฒนาพื้นที่สูงพ.ศ. ๒๕๔๘๑๑)กระทำการอื่นใดที่จำเป็นเพื่อให้เป็นไปตามวัตถุประสงค์และอำนาจหน้าที่ของสถาบันหรือที่คณะรัฐมนตรีมอบหมาย(๒) ผู้อำนวยการสถาบัน มีอำนาจ ดังต่อไปนี้๑)แต่งตั้งรองผู้อำนวยการหรือผู้ช่วยผู้อำนวยการโดยความเห็นชอบของคณะกรรมการ เพื่อเป็นผู้ช่วยปฏิบัติงานของผู้อำนวยการตามที่ผู้อำนวยการมอบหมาย๒) บรรจุ แต่งตั้ง เลื่อน ลด ตัดเงินเดือนหรือค่าจ้างลงโทษทางวินัยเจ้าหน้าที่และลูกจ้าง ตลอดจนให้เจ้าหน้าที่และลูกจ้างออกจากตำแหน่ง ทั้งนี้ตามระเบียบหรือข้อบังคับที่คณะกรรมการกำหนด๓)วางระเบียบเกี่ยวกับการดำเนินงานของสถาบันโดยไม่ขัดหรือแย้งกับกฎหมายมติคณะรัฐมนตรีระเบียบ ข้อบังคับ ข้อกำหนด ประกาศ นโยบาย หรือมติของคณะกรรมการข้อ ๓ สถาบันวิจัยและพัฒนาพื้นที่สูง(องค์การมหาชน) มีโครงสร้างและการจัดแบ่งส่วนงาน ดังต่อไปนี้(๑) หน่วยตรวจสอบภายใน มีหน้าที่รับผิดชอบ ดังนี้๑.๑) ตรวจสอบการดำเนินงานของสถาบันในด้านการบริหารจัดการ การงบประมาณการเงิน การบัญชีหลักฐานเอกสารเพื่อให้ถูกต้องตามกฎหมายและระเบียบที่เกี่ยวข้องและสอดคล้องกับแผนงานโครงการและนโยบาย๑.๒) ให้คำปรึกษาแนะนำ การปฏิบัติงานให้เป็นไปตามระเบียบ ข้อบังคับและกฎหมายที่เกี่ยวข้อง๑.๓) วิเคราะห์เพื่อการประเมินความเสี่ยง และประสิทธิภาพของการควบคุมภายในรวมทั้งเพิ่มมูลค่าและปรับปรุงการดำเนินงานของสถาบันให้ดีขึ้น๑.๔) รายงานผลการปฏิบัติงาน ปัญหาข้อบกพร่องที่ตรวจพบและเสนอแนวทางการป้องกันและแก้ไขต่อผู้อำนวยการโดยเร็ว(๒) สำนักอำนวยการ มีหน้าที่รับผิดชอบ ดังนี้๒.๑) บริหารจัดการเกี่ยวกับการเงินและบัญชี พัสดุบริหารทรัพยากรมนุษย์ ธุรการและประชาสัมพันธ์ อาคารสถานที่ และนิติการ๒.๒)ปฏิบัติงานอื่นในส่วนที่มิได้อยู่ในอำนาจหน้าที่ของส่วนงานใดโดยเฉพาะเพื่อให้เป็นไปตามกฎหมาย วัตถุประสงค์ของสถาบัน ระเบียบ ข้อบังคับ ประกาศ นโยบายและมติของคณะกรรมการ๒.๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) สำนักยุทธศาสตร์และแผน มีหน้าที่รับผิดชอบ ดังนี้๓.๑) จัดทำนโยบาย ยุทธศาสตร์ แผนงาน โครงการ งบประมาณและแผนปฏิบัติงาน แผนบูรณาการกับหน่วยงานที่เกี่ยวข้องในการพัฒนาพื้นที่สูงรวมถึงการศึกษาและพัฒนาด้านการตลาด๓.๒) ศึกษาและเสนอแนะในการปรับใช้เทคโนโลยีและการสื่อสารบนพื้นที่สูงระบบฐานข้อมูล รวมทั้งเผยแพร่ข้อมูลและสารสนเทศเกี่ยวกับการพัฒนาพื้นที่สูง๓.๓) ติดตาม รายงานผล และประเมินผลการดำเนินงานตามยุทธศาสตร์แผนงานและโครงการ๓.๔)ร่วมมือและแลกเปลี่ยนการพัฒนาทางวิชาการด้านการวิจัยและพัฒนาพื้นที่สูงในระดับนานาชาติ๓.๕) สนับสนุนการปฏิบัติงานของคณะกรรมการสถาบัน คณะอนุกรรมการและคณะทำงานที่เกี่ยวข้อง๓.๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย(๔) สำนักวิจัย มีหน้าที่รับผิดชอบ ดังนี้๔.๑) จัดทำยุทธศาสตร์และแผนปฏิบัติงานวิจัยบนพื้นที่สูง๔.๒) ศึกษาวิจัยและสนับสนุนส่งเสริมการทำวิจัยเพื่อพัฒนาพื้นที่สูงอย่างยั่งยืน๔.๓) ร่วมมือกับมูลนิธิโครงการหลวง หน่วยงานของรัฐ และสถาบันการศึกษาและภาคเอกชนทั้งในประเทศและต่างประเทศในการศึกษา ค้นคว้า วิจัยพัฒนาและจัดการองค์ความรู้ที่เหมาะสมสู่ชุมชนบนพื้นที่สูง๔.๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) สำนักพัฒนา มีหน้าที่รับผิดชอบ ดังนี้๕.๑) จัดทำยุทธศาสตร์และแผนปฏิบัติงานพัฒนาบนพื้นที่สูง๕.๒)สนับสนุนการดำเนินงานในพื้นที่โครงการหลวงและส่งเสริมให้เป็นศูนย์เรียนรู้การพัฒนาพื้นที่สูงอย่างยั่งยืน๕.๓) ขยายผลความสำเร็จของโครงการหลวงไปสู่ชุมชนบนพื้นที่สูงอื่น๕.๔) บูรณาการการปฏิบัติงานระหว่างชุมชนและหน่วยงานที่เกี่ยวข้อง๕.๕) ส่งเสริมให้ชุมชนมีการพึ่งพาตนเอง มีการรวมกลุ่มโดยใช้หลักปรัชญาของเศรษฐกิจพอเพียง๕.๖)จัดการทรัพยากรธรรมชาติและสิ่งแวดล้อมเพื่อความสมดุลของการพัฒนาที่ยั่งยืน๕.๗) สนับสนุนและดำเนินการด้านการตลาด โดยให้มีการรับรองมาตรฐานผลิตภัณฑ์ของสินค้าโครงการหลวงและสินค้าของสถาบันจากหน่วยงานในประเทศ และต่างประเทศ๕.๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) อุทยานหลวงราชพฤกษ์ มีหน้าที่รับผิดชอบ ดังนี้๖.๑) ดำเนินการให้อุทยานหลวงราชพฤกษ์เป็นศูนย์การเรียนรู้ทางการเกษตร และการอนุรักษ์พันธุ์พืช๖.๒) จัดแสดงนิทรรศการด้านการเกษตร ความหลากหลายทางชีวภาพและด้านอื่นๆ๖.๓) ดำเนินการบริหารจัดการแหล่งท่องเที่ยวและพักผ่อนทางด้านการเกษตรและวัฒนธรรมที่มีคุณค่าในระดับนานาชาติ๖.๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๔ สถานที่ติดต่อเพื่อขอรับข้อมูลข่าวสารของสถาบันวิจัยและพัฒนาพื้นที่สูง(องค์การมหาชน) คือสถาบันวิจัยและพัฒนาพื้นที่สูง (องค์การมหาชน) เลขที่ ๖๕ หมู่ ๑ ถ.สุเทพ ต.สุเทพอ.เมือง จ.เชียงใหม่ ๕๐๒๐๐ เบอร์โทรศัพท์ ๐๕๓ ๓๒๘๔๙๖ - ๘ เบอร์โทรสาร๐๕๓ - ๓๒๘ - ๒๒๙ และ ๐๕๓ - ๓๒๘ - ๔๙๔ เว็บไซต์ www.hrdi.or.thประกาศณ วันที่ ๑๑ มิถุนายน พ.ศ. ๒๕๕๖ศิริพงศ์หังสพฤกษ์ผู้อำนวยการสถาบันวิจัยและพัฒนาพื้นที่สูงปริยานุช/ผู้จัดทำ๑๑ กรกฎาคม๒๕๕๖โชติกานต์/ผู้ตรวจ๑ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๒ ง/หน้า ๑๖/๘ กรกฎาคม ๒๕๕๖